**СТРАНИ ЈЕЗИК (2. ЦИКЛУС): КРИТЕРИЈУМИ ЗА ОЦЕЊИВАЊЕ**

**Критеријуми за евалуацију изражено у процентима:**

|  |  |
| --- | --- |
| **ОЦЕНА** | **%** |
| Недовољан (1) | 39 и мање |
| Довољан (2) | 40 – 54 |
| Добар (3) | 55 - 70 |
| Врло добар (4) | 71 - 85 |
| Одличан (5) | 86 - 100 |

**За предметну наставу:**

1. Слушање и разумевање
2. Говорне способности
3. Способности писаног изражавања
4. Граматика

***Мерила за елемент слушања и разумевања:***

**одличан** - ученик разуме саговорника и усмено се изражава без проблема, у потпуности разуме писани и слушани текст, с лакоћом влада материјом и вештинама.

**врло добар** - разуме питања у нормалном говорном темпу, али је потребно понекад нешто поновити, не разуме сваку појединост код слушаног садржаја.

**добар** - разуме излагања и питања постављена споријим темпом, понекад је нужно поновити и поједноставити неке делове реченице, потребно га је усмеравати.

**довољан** - има минимум разумевања и напредује уз помоћ наставника који га води кроз материју, има тешкоћа у разумевању слушаног садржаја, једва схвата уз објашњења и поједностављења, слабо разуме писану и говорну материју.

**недовољан** - не разуме усмена излагања, слушану или писану материју ни уз помоћ наставника.

***Мерила за елемент говорне способности:***

**одличан** - ученик може да изрази своје мисли, активан је у разговору, правилно и течно изговара и нема већих граматичких грешака.

**врло добар** - ученик говори правилно, али је конверзација у неким елементима неизвесна; разговара са мањим граматичким грешкама, које не утичу на разумевање значајне реченице; понекад користи реч или фразу која је неадекватна и погрешно је изговори.

**добар** - ученик може да комуницира и има скроман речник, смисао је понекад нејасна због граматичких грешака и нетачног реда речи и има тешкоће у читању, изговору и интонацији, али у целини је прихватљиво и разумљиво.

**довољан** – ученик прави озбиљне грешке у разговору и изговору, што отежава оно што жели да каже; ретко налази праве речи и фразе, тешко се изражава, а његов оскудан речник користи полако и са пуно оклевања.

**недовољан** - ученик не може да се независно изражава, једва надмашујући најосновнији вокабулар, лош изговор спречава разумевање садржаја. Није савладао ни најосновније граматичке структуре.

***Критеријуми за елемент способности писменог изражавања:***

**одличан** - ученик може писано да изрази своје мисли самостално и без већих граматичких и правописних проблема; редовно извршава све писане задатке у свесци, има добру технику решавања тестова и успешан је.

**врло добар** - ученик писанно изражава своје мисли самостално уз понеке граматичке и правописне грешке; готово редовно има све писане радове; има врло добар резултат на решавању теста.

**добар** - ученик не може без помоћи да изрази своје мисли у писаној форми и прави веће правописне и граматичке грешке; нередовно извршава домаће и школске писане задатке; има скроман и просечан резултат на решавању теста.

**довољан** - ученик није способан самостално да се писано изрази, прави честе и озбиљне правописне и граматичке грешке; постиже минималан успех на тесту.

**недовољан** - прави крупне грешке у писменом изражавању и у основним граматичким облицима, не извршава писане задатке готово уопште, нема довољан број бодова.

***Мерила за елемент граматике:***

**одличан** - ученик влада граматичким правилима, потпуно их разуме и правилно примењује у контексту.

**врло добар** - ученик разуме и правилно примењује научена граматичка правила, уз местимичне грешке.

**добар** - ученик делимично примењује научена граматичка правила.

**довољан** – ученик веома слабо уме да примењује научена граматичка правила и слабо напредује у учењу истих.

**недовољан** - ученик не зна да примени граматичка правила, нити да их употреби у контексту.

***Вредновање ученика са тешкоћама***:

Код ученика са тешкоћама треба вредновати његов однос према раду и постављеним задацима те васпитним вредностима у складу са његовим могућностима. Начине, поступке и елементе вредновања треба ускладити са тешкоћама и личношћу сваког ученика у сарадњи са стручном службом школе. Вредновање треба усмерити на подстицање ученика на активно учествовање у настави. При евалуацији ученика који раде по ИОП-у, нужно је применити индивидуални приступ. Ако ученик има изражене тешкоће у гласно-говорној комуникацији, може му се омогућити проверавање у писаном облику у договору са стручном службом школе. Ако ученик има изражене тешкоће у писаној комуникацији, ученику треба омогућити проверавање у усменом облику.

У Гакову, Предметни наставници:

септембар 2024. Тања Беретић (енглески језик)

Сања Хорват (немачки језик)